CELEX: 62016CN0081
Language: lv
Date: 2016-02-12 00:00:00
Title: Lieta C-81/16 P: Apelācijas sūdzība, ko par Vispārējās tiesas (piektā palāta) 2015. gada 26. novembra spriedumu lietā T-461/13 Spānija/Komisija 2016. gada 12. februārī iesniedza Spānijas Karaliste

4.4.2016   
            
            
               LV
            
            
               Eiropas Savienības Oficiālais Vēstnesis
            
            
               C 118/21
            
         Apelācijas sūdzība, ko par Vispārējās tiesas (piektā palāta) 2015. gada 26. novembra spriedumu lietā T-461/13 Spānija/Komisija 2016. gada 12. februārī iesniedza Spānijas Karaliste
   (Lieta C-81/16 P)
   (2016/C 118/22)
   Tiesvedības valoda – spāņu
   
      Lietas dalībnieki
   
   
      Apelācijas sūdzības iesniedzēja: Spānijas Karaliste (pārstāvis – A. Rubio González)
   
      Otra lietas dalībniece: Eiropas Komisija
   
      Apelācijas sūdzības iesniedzējas prasījumi:
   
   
               —
            
            
               apmierināt apelācijas sūdzību un atcelt Vispārējās tiesas 2015. gada 26. novembra spriedumu lietā T-461/13, Spānija/Komisija;
            
         
               —
            
            
               atcelt Komisijas 2013. gada 19. jūnija Lēmumu 2014/489/ES par valsts atbalstu SA.28599 (C 23/10 (ex NN 36/10, ex CP 163/09)), ko Spānijas Karaliste īstenojusi zemes ciparu televīzijas ieviešanai attālās un mazāk urbanizētās teritorijās (ārpus Kastīlijas–Lamančas) (1);
            
         
               —
            
            
               piespriest atbildētājai atlīdzināt tiesāšanās izdevumus.
            
         
      Pamati un galvenie argumenti
   
   
      Kļūda tiesību piemērošanā attiecībā uz kontroli pār to, kā dalībvalstis definē un īsteno pakalpojumu ar vispārēju tautsaimniecisku nozīmi. Runājot par pirmo spriedumā Altmark
       (2) noteikto kritēriju, Vispārējā tiesa nav pārbaudījusi, vai Komisija bija izvērtējusi visus būtiskos aspektus, lai varētu novērtēt sabiedriskā pakalpojuma definēšanu. Vispārējā tiesa nav pārbaudījusi arī to, vai Komisija bija izvērtējusi visus būtiskos aspektus, lai varētu konstatēt ceturtā no sprieduma Altmark izrietošā nosacījuma izpildi. Tādējādi nav ņemta vērā dalībvalstij sabiedriskā pakalpojuma organizēšanā esošā rīcības brīvība.
   
      Kļūda tiesību piemērošanā jautājumā par atbalsta saderīguma pārbaudi tiesā. Pirmkārt, Vispārējā tiesa nav pārbaudījusi, cik patiesībai atbilstoši ir fakti, uz kuriem Komisija bija balstījusi savu analīzi. Spriedumā nav pārbaudīts arī, vai Komisijas izmantotie fakti ir ticami, saskanīgi un atbilstīgi. Visbeidzot, Vispārējā tiesa nav pārbaudījusi Komisijas izdarīto secinājumu pamatotību.
   
      (1)  OV 2014, L 217, 52. lpp.
   
   
      (2)  EU:C:2003:415